חורוג

חורוג (בטג'יקית: Хоруғ; ברוסית: Хорог; בפרסית: خاروغ, תעתיק מדויק: ח'ארוג') היא עיר בדרום-מזרח טג'יקיסטן ובירת המחוז האוטונומי גורנו-בדח'שאן. העיר שוכנת באזור הרי פמיר על הגבול עם אפגניסטן, במפגש הנהרות פנג' וגונט, בגובה 2,123 מטרים מעל פני הים ומרוחקת כ-270 ק"מ דרום-מזרחית לבירה דושנבה. על פי אומדן רשמי מתאריך 1 בינואר 2024, אוכלוסיית העיר מנתה כ-31,400 בני אדם. חורוג ידועה בעצי הצפצפה החולשים על צמחיית העיר. היסטוריה במהלך המאה ה-19 היה אזור חורוג נתון למחלוקת בין אמירות בוכרה, אפגניסטן, בריטניה והאימפריה הרוסית. בסופו של דבר רוסיה היא זו שהשתלטה על חורוג. בתחילת המאה ה-20 החלה התיישבות רבה יותר שעודדה על ידי שלטונות ברית המועצות בשנות ה-20. בשנת 2012 נהרגו עשרות בני אדם בעיר כתוצאה מהתנגשות בין כוחות גרילה לבין השלטונות הטג'יקיים. כיום העיר נחשבת לאחת מן העניות במדינה. גלריה קישורים חיצוניים חורוג, באתר אנציקלופדיה בריטניקה (באנגלית) הערות שוליים